Ήρα (μυθολογία)

thumb|Δίας και Ήρα Στην ελληνική μυθολογία, η Ήρα ήταν αδερφή και γυναίκα του Δία, κόρη του Κρόνου και της Ρέας. Ήταν η θεά του γάμου και προστάτιδα των γυναικών. Ζήλευε τον άνδρα της Δία για τις απιστίες του προς αυτήν και πολλές φορές εκδικούνταν τις γυναίκες με τις οποίες την απατούσε ο Δίας.

Η γέννηση της βασίλισσας των θεών τοποθετείται σε διάφορα σημεία. Μερικά από αυτά είναι η Σάμος ή η Στυμφαλία ή η Εύβοια. Η μοίρα της δεν ήταν διαφορετική από αυτή των αδερφών της. Ο Κρόνος την κατάπιε, προσπαθώντας να πολεμήσει τη μοίρα του,καθώς η Γαία και ο Ουρανός του είχαν προφητεύσει πως ένας απόγονος του θα διεκδικούσε την εξουσία.Μόνο όταν η Ρέα κατόρθωσε, με τέχνασμα, να ξεγελάσει τον Κρόνο, τότε η Ήρα, μαζί με τα υπόλοιπα αδέρφια της, ξαναείδε το φως. Μετά την εκθρόνιση του Κρόνου, ο Δίας τη ζήτησε σε γάμο. Εκείνη αρνήθηκε.Τρελός από έρωτα για την αδερφή του ο Δίας δεν παραιτήθηκε από τους σκοπούς του. Μια βροχερή, χειμωνιάτικη μέρα, καθώς η θεά περπατούσε στο δάσος, ο Δίας μεταμορφώθηκε σε κούκο και έπεσε στα πόδια της ανυποψίαστης Ήρας. Η θεά λυπήθηκε το μισοπαγωμένο πλασματάκι. Έσκυψε, το πήρε στην αγκαλιά της, το χάιδεψε και το ζέστανε στους παρθενικούς της κόρφους. Τότε ο βασιλιάς των θεών πήρε την πραγματική του μορφή.Επιβλητικός και πανίσχυρος εξουδετέρωσε και τις τελευταίες αντιστάσεις της θεάς. Η Ήρα νικήθηκε, υποτάχτηκε, έγινε για πάντα δική του, αφού πρώτα εξασφάλισε "υπόσχεση γάμου".

Κατα μία εκδοχή ο μύθος της ένωσης του Δία και της Ήρας συμβόλιζε την ένωση της καθαροτητας του Ουρανού (εκφραστής του ο Δίας) με τον Αέρα,στοιχείο ζωτικής σημασίας για τον άνθρωπο,που εκφραστής του ήταν η Ήρα.

Από το γάμο της Ήρας και του Δία γεννήθηκαν ο Άρης,η Ήβη και η Ειλείθυια. Σύμφωνα με τον Όμηρο γεννήθηκε και ο Ήφαιστος ενώ κατα τον Ησίοδο η Ήρα γέννησε μόνη της τον Ήφαιστο χωρίς τη συμμετοχή του Δία.

Συχνά η Ήρα περιγραφόταν ή απεικονιζόταν κρατώντας κάποιο σκήπτρο ως σύμβολο κυριαρχίας ή έχοντας στα χέρια της ρόδι (σύμβολο γονιμότητας). Άλλα γνωστά σύμβολα της Ήρας ηταν το παγώνι, ο κούκος που συμβόλιζε τον ερχομό της άνοιξης και διάφορα λουλούδια και φυτά που συμβόλιζαν την ευλογία της φύσης.

Προς τιμή της Ήρας, γίνονταν γιορτές σε πολλές πόλεις της αρχαίας Ελλάδας και ονομαζόταν Ηραία. Τα λαμπρότερα Ηραία γινότανε στο Άργος, τη Σάμο και την Ολυμπία.

Οι ναοί προς τιμήν της Ήρας είχαν το όνομα Ηραίον. Το πιο σημαντικό Ηραίον στον Ελλαδικό χώρο είναι το Ηραίον της Σάμου.

Οι απόγονοι της Ήρας ήταν οι Κάδμειοι (αναμεσά τους ο θεός Διόνυσος) ,οι Πελοπίδες (ο Αγαμέμνονας,ο Μενέλαος,ο Θησέας,ο Αίγισθος,ο Ορέστης,η Ηλέκτρα,η Ιφιγένεια,ο Αμφιτρύωνας,η Αλκμήνη,ο Ευρυσθέας,ο Ιόλαος,ο Ηρακλής) οι Θεστιάδες (η Αλθαία,η Λήδα.ο Μελέαγρος,η Δηιάνειρα,οι Διόσκουροι,η Ελένη,ο Αμφιάραος) ,ο Ασκληπιός,οι Παλικοί,ο Αιγέας και ο ληστής Περιφήτης

Διαδικτυακοί Τόποι

 * Ορφικός Ύμνος Ήρης
 * Γαμήλια
 * Hera Goddess of marriage, Queen of the Gods in mythology
 * Homeric and Orphic Hymns to Hera
 * The Cult of Hera
 * Πλήρης παρουσίαση της Ήρας (καταγωγή, λατρεία, προσωνύμια, βιβλιογραφία)

هيرا Hera Hera Гера Хера হেরা Hera Hera Hera Héra Hera Hera Hera Hera Hera Hera Hera Hera fa:هرا Hera (mytologia) Héra Hera הרה हीरा (देवी) Hera Héra Hera Hera (gyðja) Era (mitologia) ヘーラー ჰერა 헤라 Hera Hera Hera Hēra Хера ഹീര हिअरा Era (mitoloġija) Hera (Mythologie) Hera Hera Hera Hera Hera Hera Гера Hera Hera Héra Hera Хера Hera ஹீரா Гера ฮีรา Hera Hera Гера ہیرہ Hera 赫拉